Gareth Gwenlan

Cynhyrchydd teledu o Gymru oedd Gareth Gwenlan OBE sy'n fwyaf adnabyddus am ei waith ar sioeau comedi sefyllfa megis The Fall and Rise of Reginald Perrin, To the Manor Born, Only Fools and Horses, a High Hopes. Roedd yn gyn bennaeth comedi yn BBC Cymru. Yn 1983 cafodd ei benodi'n Bennaeth Comedi y BBC yn Llundain, a bu yn y swydd tan 1990. Cynhyrchodd a chyfarwyddodd y gomedi High Hopes i BBC Cymru. Derbyniodd gymrodoriaeth i'r Gymdeithas Deledu Frenhinol yn 1997, ac fe gafodd ei ethol yn gymrawd i Goleg Cerdd a Drama Cymru yn 1998. Gwnaed Gwenlan yn Swyddog Urdd yr Ymerodraeth Brydeinig (OBE) yn rhestr Anrhydeddau Pen-Blwydd 2013 am wasanaethau i ddarlledu.